Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 401/13/7706	Poprad, 30.5.2013
EEČ : 2-57-70-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Poprad
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úradu, Odboru všeobecnej vnútornej správy v Poprade

dňa 31.03.2013 v čase okolo 11.30 hod. v Poprade, na železničnej stanici, v strednom vestibule, bez predchádzajúcej dohody obv. XXXXX a XXXXX využili neprítomnosť pokladníčky Železničnej spoločnosti Slovensko a.s. XXXXX a z priestoru doplatkovej pokladne odcudzili 5 ks mobilných telefónov zn. NOKIA 2330c-2 nezistených výrobných čísel a 3 ks mobilných telefónov zn. SAMSUNG Xcover 271 taktiež nezistených výrobných čísel, ktoré boli voľne uložené na výdajnom stolíku z vnútra doplatkovej pokladne tak, že obv. XXXXX sa postavil k oknu doplatkovej pokladne, kde za neho sa postavil obv. XXXXX, pričom XXXXX cez výdajné okienko v tvare polkruhu, uzatvárateľné plexisklom pohybujúcim sa hore a dole, nijako nezaistené proti otvoreniu, prestrčil ruku tým spôsobom, že plexisklo vytlačil nahor a voľnou rukou siahol do priestoru doplatkovej pokladne a z ľavej strany z výdajného stolíka zobral trikrát po sebe mobilné telefóny s tým, že dvakrát ich podal za ním stojacemu XXXXX, ktorý si ich odložil do vrecka a na tretíkrát si XXXXX odcudzené telefóny odložil do svojho vrecka a následne odišli preč zo železničnej stanice XXXXX  - XXXXX do mestskej časti JUH, kde pri kostole na ul. L. Svobodu a pri nákupnom centre LIDL tieto telefóny predali náhodným okoloidúcim, čím pre Železničnú spoločnosť Slovensko a.s., Rožňavská 1, XXXXX spôsobili škodu vo výške 300,- €, pretože výsledky vyšetrovania preukazujú, že nejde o prečin, ale ide o skutok, ktorý by mohol byť priestupkom.

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
     Poverený príslušník PZ, Oddelenia železničnej polície PZ v Poprade uznesením sp. zn. KRP 17/Ž-PP-PO-2013 zo dňa 31.03.2013 začal trestné stíhanie a uznesením zo dňa 02.04.2013  vzniesol obvinenie XXXXX, nar. XXXXX, tr. bytom XXXXX, Štúrova č. 129/23 a XXXXX, nar. 14.11.1992, tr. bytom Štrba,  pre prečin krádeže podľa § 212 ods.1/ Tr. zák., v spolupáchateľstve podľa § 20 Tr. zák., ktorého sa mali dopustiť tak ako je to uvedené vo výroku tohto uznesenia.  

     V priebehu vyšetrovania bolo zistené, že škoda, ktorú mali obvinení poškodenej spoločnosti Železničná spoločnosť Slovensko a.s. XXXXX spôsobiť, bola ustálená na sumu 220,-  €, čo bolo zistené vyžiadaním odborného vyjadrenia, ktoré je súčasťou spisového materiálu na č.l. 58-59. 

     V  zmysle § 125 ods. 1/  Tr. zák. sa škodou nie  malou  rozumie  škoda  prevyšujúca  sumu 
266,- €. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy. Tieto hľadiská sa použijú rovnako na určenie výšky prospechu, hodnoty veci a rozsahu činu. 

     Keďže bolo zistené, že výška škody spôsobená konaním obvineného XXXXX nedosahuje sumu 266,-  t.j. hodnotu škody nie nepatrnej, nie je možné konanie obvineného kvalifikovať ako prečin  krádeže podľa § 212 ods.1/ Tr. zák. a ani ako iný trestný čin,  ale ide o skutok, ktorý by mohol byť priestupkom o ktorom je oprávnený konať Obvodný úrad, Odbor všeobecnej vnútornej správy v Poprade.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka